Smernica rady 97/62/ES
z 27. októbra 1997,
ktorou sa smernica 92/43/EHS o ochrane prirodzených biotopov voľne žijúcich živočíchov a rastlín prispôsobuje vedeckému a technickému pokroku
RADA EURÓPSKE ÚNIE,
so zreteľom na Zmluvu o založení Európskeho spoločenstva,
so zreteľom na smernicu 92/43/EHS [1], najmä na prvý odsek jej článku 19,
so zreteľom na návrh Komisie,
keďže určité prirodzené biotopy a druhy uvedené v prílohách I a II smernice 92/43/EHS by mali byť prispôsobené vedeckému a technickému pokroku;
keďže Výkladová príručka biotopov Európskej únie (EUR 15, verzia z apríla 1996) obsahuje nové kódy Natury 2000, ktoré identifikujú každý typ prirodzeného biotopu; keďže odkaz na kód Corine použitý v prílohe I smernice 92/43/EHS by mal byť nahradený odkazom na kód Natura 2000,
PRIJALA TÚTO SMERNICU:
Článok 1
Prílohy I a II smernice 92/43/EHS sa nahrádzajú textom v prílohe tejto smernice.
Článok 2
Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 1997. Bezodkladne o tom informujú Komisiu.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 3
Táto smernica nadobudne účinnosť 20. deň po jej uverejnení v Úradnom vestníku Európskych spoločenstiev.
Článok 4
Táto smernica je adresovaná členským štátom.
V Luxemburgu 27. októbra 1997